Bastian Reinhold Larsen

Bastian Reinhold Larsen (1856–1919) var en norsk jordbruksforsker, agronom og direktør ved Norges landbrukshøyskole fra Grue. Han er kjent for å ha opprettet frøkontrollen i Norge og har utviklet forskningsmetoder i jordbrukets plantedyrking som fremdeles er i bruk. Han ble ridder av 1. klasse i St. Olavs orden og Dannebrogordenen for sin innsats for landbruksvitenskapen.

 Utdannelse og yrkesliv 
Larsen studerte ved latinskolen i Skien, men tok ikke eksamen. I stedet utdannet han seg ved Jønsberg landbruksskole i Stange i 1876, og gikk videre til den høyere landbruksskolen på Ås hvor han ble kandidat i 1882.

Han ble så lærer ved Haug landbruksskole i Vardal inntil han og Olav Sendstad stiftet Kristiania Vinterlandbruksskole i 1886. Her var han til 1889, da han begynte med organisert forskning på jordbruk som den første i landet. Denne forskningen fortsatte han med til han døde, først i Selskapet for Norges Vel, og fra 1889 på Norges landbrukshøyskole hvor han ble professor i 1914 og konstituert direktør i 1913.

 Vitenskapelig arbeid 
For å sikre at bøndene fikk god kvalitet av frøene sine, etablerte Bastian Larsen frøkontroll i 1884 etter å ha studert lignende virksomhet i Danmark og Sverige. Han drev fra 1883 med forskning på hvilke planter som var ga bedre eller dårligere avlinger.

Senere utviklet han bedre forsøksvirksomhet for jordbruksforsøk, slik at resultatene i størst mulig grad resultatet av eksperimentet, og i mindre grad viste tilfeldig variasjon. De viktigste artiklenes hans var: «Om metoder for Markforsøg» og «Om muligheter for å innskrenke de feil som ved markforsøgene betinges av jordens uensartethet». Han skrev også en rekke artikler i fagpresse og dagspresse, i tillegg til beretninger om forskningsarbeidet sitt hvert år i perioden 1889–1918. Han ga også ut Erindringsliste over planteslag og kulturmidler hvert år fra 1904. Denne var lenge jordbrukernes viktigste kildeskrift for plantedyrking i praksis.

 Referanser 

Kategori:Norske agronomer
Kategori:Riddere av 1. grad av Dannebrogordenen
Kategori:Riddere av 1. klasse av St. Olavs Orden
Kategori:Personer fra Grue kommune